stanford-oval/wikipedia huggingface dataset:
Onnellisuustutkimus
Positiivisen psykologian interventioiden vaikutus

Tutkimuksissa on osoitettu Positiivisen psykologian mukaisten harjoitteiden (PPI) parantaneen hyvinvointia ja masennusta. Vaikutus on näkynyt myös pitkään jälkeenpäin. Tosin kiitollisuusharjoitusten vaikutus masentuneisiin oli eräässä tutkimuksessa kielteinen, vaikkakin useassa tutkimuksessa myönteinen ei-masentuneille. 49 tutkimusta kattaneen meta-analyysin (2009) mukaan julkaisuvinouma ei voi selittää tuloksia, koska ei-julkaistut mukaan lukien tutkimuksia aiheesta oli arviolta 250 ja ei-merkitsevyys olisi vaatinut yli 2 500 nollatutkimusta.
Kokeillut interventiot olivat kiitollisuuskirjeiden kirjoittaminen, optimistisen ajattelun harjoittaminen, myönteisten elämänkokemusten läpikäynti uudelleen ja sosiaalinen vuorovaikutus. PPI tarkoittaa myönteisten asioiden kehittämistä, ei ongelmien hoitamista.
Myös vielä tuoreemmassa meta-analyysissä (39 tutkimusta, 6 139 osanottajaa, 2012) todettiin PPI-interventioiden vaikutus myönteiseksi. Subjektiivisen hyvinvoinnin Standardoitu keskimääräinen ero (SMD) oli 0,34 korkeampi, psykologisen hyvinvoinnin 0,20 ja masennuksen 0,23. 3-6 kuukautta intervention jälkeen kummankin hyvinvoinnin nousu oli yhä merkitsevä, joten vaikutus näyttää melko pysyvältä. Toisaalta laadukkaimmissa tutkimuksissa myönteinen vaikutus ei ollut yhtä suuri. Siksi tekijät toivovat lisää laatututkimuksia vahvistamaan todistusaineistoa. Heidän mukaansa ylempänä mainittu meta-analyysi (2009) ei keskittynyt riittävästi tutkimusten laatuun.
Tämä jälkimmäinen meta-analyysi totesi hyvinvointia lisääviksi siunaukset, ystävällisyysharjoitukset, henkilökohtaisten tavoitteiden asettamisen, kiitollisuuden osoittamisen ja henkilökohtaisten vahvuuksien varaan rakentamisen.
Eräiden tutkimusten mukaan säännöllinen meditaatio lisää ihmisten onnellisuutta. Esimerkiksi 9 viikon "rakkaus-ystävällisyysmeditaatio"-interventio lisäsi positiivisten tuntemusten, ja vaikutus oli tallella vielä 15 kuukautta intervention jälkeenkin, myös niillä, jotka olivat lopettaneet meditaation, jatkaneilla vielä enemmän.
Onnellisuus maittain

Satisfaction with Life Index (elämäntyytyväisyyden mittari) pyrkii mittaamaan ihmisten itse ilmoittamaa keskimääräistä onnellisuutta (subjektiivista tyytyväisyyttä elämäänsä) maittain.
On esitetty muitakin elämänlaadun mittareita, joissa otetaan huomioon lisätekijöitä. Esimerkiksi hollantilainen sosiologi Ruut Veenhoven on katsonut, että koska jokainen onnellinen vuosi on hyvästä, on myös eliniänodote otettava huomioon, ja hän on kehittänyt mittarin Happy Life Years.
Onnellisuus ja bruttokansantuotteen kasvu

Bruttokansantuotteen kasvulla on kiistatta yhteys onnellisuuden kasvuun, mutta lisäksi on otettava huomioon tasaisen tulonjaon vaikuttavuus onnellisuuteen. Myös BKT:n taso näyttäisi lisäävän onnellisuutta: mitä rikkaampi maa, sitä onnellisempi se keskimäärin on, joskin ei merkitsevästi yli 15 000 dollaria/vuosi/hlö tuottavissa maissa.
Vuonna 2008 Pennsylvanian yliopiston taloustieteilijät Justin Wolfers ja Betsey Stevenson päätyivät siihen, että valtion vaurastumisen ja kansalaisten onnellisuuden välinen yhteys on logaritminen, mikä viittaisi siihen, että vaurastuminen lisäisi onnellisuutta rajatta, joskin loiventuvasti (vaurauden kaksinkertaistuminen olisi yhtä hyvä asia tulotasosta riippumatta).
Talouskasvun mukana myös eliniänodote on kohonnut, joten rikkaimmissakin maissa talouskasvu korreloi vahvasti Happy Life Years -mittarin kanssa.
Mikä lisää yksilön onnellisuutta?

Vaurastuminen lisää onnellisuutta, köyhimmillä nopeimmin. Se, miten kattavasti ihminen tuntee päättävänsä itse omasta elämästään, korreloi onnellisuuden kanssa.
Vastentahtoinen työttömyys vähentää onnellisuutta, mutta eläkeläiset sekä vapaaehtoisesti kotivanhemmiksi tai -puolisoiksi ryhtyneet ovat kuitenkin keskimääräistä onnellisempia. Myös ikäväksi koettujen työtehtävien, kuten siivoamisen, suorittaminen vähentää ihmisen onnellisuutta.
Myös sosiaalisen kanssakäymisen on havaittu lisäävän onnellisuutta. Luotettava tutkimusnäyttö ei kuitenkaan tue sitä, että mediassa usein suositellut meditaatio, liikunta tai luonnossa oleskelu lisäisivät onnellisuutta.
Vakava sairaus, työttömyys ja avioero vähentävät onnellisuutta.
Seuraavat tekijät lisäävät onnellisuutta toistensa lisänäkin: koulutus, naissukupuoli, suuret tulot, iäkkyys tai nuoruus, avioliitto, eläkkeellä tai kotivanhempana oleminen, yrittäjyys.
Lapset vähentävät vanhempien onnellisuutta ollessaan alaikäisiä, mutta lisäävät vanhempiensa onnellisuutta sitäkin enemmän aikuistuttuaan ja saadessaan jälkeläisiä. Naimisissa olevat ovat onnellisempia, mutta se ei johdu välttämättä avioliitosta, vaan siitä, että onnettomimmat jäävät yleensä naimattomiksi.
Zürichin yliopistossa tehdyn tutkimuksen mukaan demokratia ja federalismi lisäävät hyvinvointia. Ne auttavat kansalaisia valvomaan ammattipoliitikkoja ja osallistumaan poliittiseen päätöksentekoon.
Mikä lisää yksilön onnellisuutta? > Vanhemmuus

Suomessa kaikkein onnettomimpia parisuhteessa ovat pienten lasten vanhemmat, etenkin isät.
Ensimmäisen lapsen syntymä vähentää saksalaisen onnellisuutta keskimäärin 1,6 yksikköä asteikolla 1-10. 17 prosentilla vähenemä oli ainakin kolme yksikköä, ja heistä vain 58 % hankki toisen lapsen kymmenen vuoden sisällä. Esimerkiksi avioero vähensi onnellisuutta vain 0,8 yksikköä ja työttömyys tai puolison kuolema vain 1 yksikön verran.  Vuosien myötä onnellisuus kuitenkin nousi ja oli iäkkäämpänä korkeampaa kuin lapsettomilla. Yhtenä selityksenä voi olla, että kotona asuvien lasten hyvinvointiin on käytettävä rahaa ja aikaa, mikä on pois vanhempien keskinäisestä ajasta ja tukemisesta.
Arvostelua

On esitetty, että onnellisuusmittareita voidaan yrittää käyttää perustelemaan autoritaarista politiikkaa ja siksi mittareita ei saisi käyttää politiikan perusteluna vaan ainoastaan yksilöiden informoimiseen.
Professori Edward Glaeserin mukaan ihmiset tekevät kaiken aikaa tietoisia valintoja, jotka vähentävät heidän onnellisuuttaan, koska heillä on muitakin, tärkeämpiä tavoitteita. Tästä syystä hallituksen ei pitäisi vähentää kansalaisten vaihtoehtoja "onnellisimpiin" vaan maksimoida kansalaisten valinnanvapaus, jotta nämä voisivat itse tehdä valintansa.
Itse ilmoitettu onnellisuus on subjektiivinen (epäluotettava) mittari. On vaikea verrata yhden ihmisen onnellisuutta toisen onnellisuuteen. Eri kulttuurien kesken vertailu voi olla erityisen vaikeaa. On silti todettu, että suurten tietomäärien poikkileikkausten vertailu maasta ja ajankohdasta toiseen tuottaa johdonmukaisia malleja onnellisuuden tekijöistä. Vaihtoehtoisen ehdotuksen mukaan luotettavampi mittari olisi aivojen ilokeskuksen suora mittaaminen.
Työttömät ovat tyytyväisempiä työttömyyden lisääntyessä, vaikka se tarkoittaa työllistymismahdollisuuksien heikkenemistä. Venäjällä sekä työllisten että työttömien onnellisuus lisääntyi, kun 1990-luvun lopun kriisin myötä työttömyys lisääntyi. Voi olla, että tämä johtui odotusten laskemisesta tai sitten muista samanaikaisista muutoksista Venäjällä.
Arvostelua > Tilastotieteellinen ja muu tekninen arvostelu

Bondin ja Langin (2018) mukaan tuloksia vääristää se, että ihmiset joutuvat pyöristämään onnellisuutensa kyselyn esimerkiksi 3- tai 7-portaiselle asteikolle, jolloin "pyöristysvirheet" voivat saada vähän onnellisemman ihmisryhmän näyttämään vähän onnettomammalta. Näin ei olisi, jos esimerkiksi kummankin ryhmän todelliset onnellisuudet olisivat normaalijakauman mukaisia samalla hajonnalla, mutta heidän tulostensa mukaan usein näin ei näytä olevan, ja joillain log-normaaleilla jakaumilla moni tulos saadaan päinvastaiseksi.
Heidän tuloksensa myös näyttävät siltä, että "raportointifunktio" olisi erilainen eri ryhmillä ja jopa samalla yksilöllä eri aikoina. Esimerkiksi vammautunut ihminen alkaa vähitellen raportoida itsensä taas onnellisemmaksi sisäisellä onnellisuustasolla, jolla hän aiemmin olisi valinnut alemman vastausvaihtoehdon.
Aiheesta muualla

John Helliwell, Richard Layard & Jeffrey Sachs (editors): World Happiness Report 2015 (pdf) (Arkistoitu – Internet Archive) (englanniksi) (worldhappiness.report)
Andrew Oswald: A Non-Technical Introduction to the Economics of Happiness (PDF) .warwick.ac.uk. Viitattu 8.1.2007.
Genuine Progress Index for Atlantic Canada gpiatlantic.org.
Nattavudh Powdthavee: Economics of Happiness: A Review of Literature and Applications (PDF) powdthavee.co.uk. Arkistoitu 24.9.2015. Viitattu 16.4.2007.
Rafael Di Tella dor.hbs.edu. Arkistoitu 10.12.2012. Viitattu 7.2.2010.
Elämäntyytyväisyyden mittari: siniset ovat onnellisimpia ja punaiset onnettomimpia maita; harmaista ei ole luotettavaa tietoa.
Fredrik Emvall

| Fredrik Emvall |
| --- | --- |

Henkilötiedot
Syntynyt: 28. kesäkuuta 1976 (ikä 48) Växjö, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  193 cm
Paino:  96 kg
Seura
Seura:  Linköping HC
Sarja:  SHL
Tehtävä:  toimitusjohtaja
Pelaajaura
Pääsarjaura:  1999–2010
Seurat:  Tingsryds AIF (Ruotsi II/Ruotsi I) Linköping HC (SEL/Allsv.)
Karl Arne Fredrik Emvall (s. 28. kesäkuuta 1976 Växjö, Ruotsi) on ruotsalainen entinen jääkiekkoilija ja maailmanmestari. Hän oli pelipaikaltaan vasen laitahyökkääjä, mutta Emvall osasi pelata myös keskellä. Hän pelasi koko ammattilaisuransa ajan Linköping HC:n Elitserien-joukkueessa, jossa Emvall pelasi yhteensä 497 runkosarjaottelua tehopistein 66+68=134 ja keräten 359 jäähyminuuttia sekä 74 playoff-ottelua tehopistein 11+10=21 ja keräten 56 jäähyminuuttia. Emvall on joukkueen seurahistorian toiseksi eniten runkosarjaotteluita (538) pelannut pelaaja Magnus Johanssonin jälkeen. Kaudella 2007–2008 hän toimi Linköpingin kapteenina. Emvall kuului myös Ruotsin vuoden 2006 maailmanmestarijoukkueeseen. Hänet tunnettiin pelityyliltään lähinnä työteliäänä kahden suunnan hyökkääjänä. Linköping on jäädyttänyt Emvallin pelinumeron 33. Hän toimii nykyään seuran toimitusjohtajana.
Ura > Seuraura

Emvall on Tingsryds AIF:n kasvatti. Hän debytoi seuran miesten joukkueessa vain 16-vuotiaana tuolloin Ruotsin kolmanneksi korkeimmalla sarjatasolla maan II-divisioonassa kaudella 1992–1993. Kaudeksi 1993–1994 joukkue nousi sarjatasoa ylemmäs I-divisioonaan. Emvall löi itsensä sarjassa läpi kaudella 1998–1999, jolloin hän oli Tingsrydin paras maalintekijä ja toiseksi paras pistemies Larry Pilutin jälkeen tehoilla 26+16=42.
Kaudeksi 1999–2000 Emvall siirtyi Elitserien-joukkue Linköping HC:hen, jossa tulokaskausi toi 48 runkosarjaottelussa tehot 5+8=13 ja kymmenessä Kvalserien-ottelussa tehot 3+1=4. Hän pelasi kauden aikana myös Elitserienin tähdistöottelussa. Linköpingin kausi päättyi putoamiseen Allsvenskaniin. Kevään 2001 Kvalserienissä Emvall jakoi joukkueen sisäisen tehotilaston voiton kolmen muun pelaajan kanssa lukemalla +4. Linköpingin kausi päättyi sarjanousuun takaisin Elitserieniin.
Emvall oli kaudella 2002–2003 kahdeksalla osumallaan Linköpingin toiseksi paras maalintekijä Brian Felsnerin jälkeen. Kaudella 2003–2004 hän nousi joukkueen varakapteeniksi. Emvall teki Elitserienin yhden kauden piste-ennätyksensä tehoilla 11+11=22. Hän oli puolivälierissä Linköpingin paras maalintekijä Mikael Håkansonin kanssa kahdella osumallaan. Kaudella 2006–2007 Emvall teki Elitserienin yhden kauden maaliennätyksensä ja sivusi piste-ennätystään tehoilla 12+10=22, joilla hän jakoi joukkueensa sisäisen maalipörssin kolmannen sijan Mikael Håkansonin ja Joakim Erikssonin kanssa. Emvall voitti pudotuspeleissä Linköpingin sisäisen tehotilaston lukemalla +6. Hän voitti kauden päätteeksi Elitserien-hopeaa.
Kaudella 2007–2008 Emvall toimi Linköpingin kapteenina. Hän voitti kauden päätteeksi Elitserien-hopeaa. Toukokuussa 2010 Emvall ilmoitti lopettavansa pelaajauransa. 16. lokakuuta 2014 ottelussa MODO Hockeyta vastaan Linköping jäädytti hänen pelinumeronsa 33, jonka seura nosti Saab Arenan kattoon.
Emvall aloitti Linköpingin toimitusjohtajana kaudella 2014–2015.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Riika 2006 | jääkiekko |  |
Emvall edusti Ruotsia MM-kilpailuissa vuosina 2006 ja 2007, joista ensimmäinen turnaus päättyi maailmanmestaruuteen. Hänet valittiin Ukrainaa vastaan pelatun avausottelun päätteeksi joukkueensa ottelun parhaaksi pelaajaksi. Yhteensä Emvall on pelannut 43 A-maaottelua tehopistein 7+13=20. Hän teki A-maajoukkuedebyyttinsä Karjala-turnauksen Jönköpingissä pelatussa avausottelussa 10. marraskuuta 2005 Tšekkiä vastaan. Ensimmäisen A-maajoukkuemaalinsa Emvall teki kolmannessa ottelussaan 13. marraskuuta 2005 Helsingin Hartwall Arenalla turnauksen isäntäjoukkue Suomea vastaan.
Family Album

| Family Album David Allan Coe |
| --- | --- | --- |

Studioalbumin tiedot
 Äänitetty : 1978 Columbia Studio, Quadrophonic Studios, Creative Workshop, Nashville Tennessee
 Julkaistu: huhtikuu 1978
 Formaatti: LP
 Tuottaja(t): Billy Sherrill
 Tyylilaji: outlaw country, country
 Kesto: 43.13
 Levy-yhtiö: Columbia Records
David Allan Coen muut julkaisut
| Buckstone County Prison 1978 | Family Album 1978 | Nothing Sacred 1978 |
Family Album on David Allan Coen levy vuodelta 1978.
Kappaleet > A-puoli

Family Album – 7.11 (säv. David Allan Coe)
Million Dollar Memories – 3.12 (säv. Coe, Carol G. Anderson)
Divers Do It Deeper – 3.02 (säv. Coe)
Guilty Footsteps – 2.49 (säv. Coe, Margaret Smith, Nova Fitgerald)
Take This Job And Shove It – 2.59 (säv. Coe)
Kappaleet > B-puoli

Houston, Dalls, San Antone – 3.38 (säv. Coe)
I've Got To Have You – 5.56 (säv. Coe)
Whole Lot Of Lonesome – 3.29 (säv. Coe, George Jones)
Bad Impressions – 3.06 (säv. Coe)
Heavenly Father, Holy Mother – 5.26 (säv. Coe)
Kokoonpano

David Allan Coe ‎– laulu
The Nashville Edition ‎– laulu
Billy Sanford ‎– dobro
Billy Sanford ‎– kitara
John Christopher ‎– kitara
Tommy Allsup ‎– kitara
Reggie Young ‎– kitara
Lloyd Green ‎– steel guitar
Weldon Myrick ‎– steel guitar
Mike Leech ‎– basso
Henry Strzelecki ‎– basso
Ted Reynolds ‎– basso
Ron Bledsoe ‎– basso
Kenny Malone ‎– rummut
Ralph Gallant ‎– rummut
Buster Phillips ‎– rummut
Hargus "Pig" Robbins ‎– piano
Ron Oates ‎– piano
Buddy Spicher ‎– viulu, mandoliini
Arviot

Allmusic:
Final Combat (videopeli)

Final Combat (suom. "Lopullinen Taistelu") on kiinalaisen XunLei Gamesin kehittämä ja julkaisema ilmainen, verkossa pelattava ensimmäisen persoonan ammuntapeli kaikenikäisille. Peli julkaistiin vuonna 2011, mutta sai erityisesti Internetissä vakavaa kritiikkiä, johtuen sen huomattavista samankaltaisuuksista ja -näköisyyksistä toisiin peleihin. Final Combatin tuottaja Troy Horton ei kuitenkaan vastaa tähän mitään.
Pelaaminen

Pelaajan valittua palvelimen, hän valitsee liittyykö punaiseen vaiko siniseen tiimiin. "Pelin aloitus" napin painettua ja latausruudun häivyttyä hän valitsee yhdeksästä hahmoluokasta (joita kaikkia ei ole vielä julkaistu) yhden. Tämän tehtyään hän ilmestyy oman tiiminsä pesäkkeeseen valitsemallaan hahmoluokalla. Pelaajalla on ilmestyttyään muutaman sekunnin tuhoutumattomuus, jottei vastapelaaja voisi tappaa (Tai kuten pelissä välillä käytetään termiä "pidättää") pelaajaa heti tämän ilmestyttyä. Jos pelaaja kuolee (ns. pidätetään) kuvakulma osoittaa hänen tappajaansa, ja hetken kuluttua pelaaja ilmestyy kentälle uudelleen.
Pelistä löytyy erilaisia pelimuotoja, kuten;
Pisteenvaltaus, jossa pelaajien täytyy pysytella tietyn alueen sisällä tietyn aikaa, vallatakseen sen omalle tiimilleen.
Kärrynkuljetus, jossa molempien tiimien pitää siirtää avainkärryä (pysyttelemällä sen lähellä) lukon luo, ennen vastatiimiä.
Räjäytystyö, jossa tiimit asettavat räjähteitä ja samalla varmistavat etteivät viholliset pura niitä.
Epäsuosio

Final Combatia syytetään raskaasti toisten pelien matkimisesta, joka osoittautuu jo peliä Googlettaessa. Sen kenttäsuunnittelu, hahmosuunnittelu, pelimuodot, värimaailma, grafiikka ja monet yksityiskohdat muistuttavat monia peleistä kuten Team Fortress 2, Battlefield Heroes ja Counter-Strike: Source. Esimerkiksi pelin hahmoluokka "The Rocket", muistuttaa paljon Team Fortress 2:sen "Soldier" hahmoluokkaa (Kypärä myös silmillä, lähes samanlainen sinko ja asustus). Toiseksi esimerkiksi, lähes kaikki "Pelaaminen" osiossa pätee myös Team Fortress 2:seen.
Tämän wikipedia-artikkelin olemassaolosta saa varmaan myös käsityksen että peli on hyvin tunnettukin. Mutta ei ole.
Aiheesta muualla

http://fc.xunlei.com/ (Arkistoitu – Internet Archive)
http://www.youtube.com/watch?v=pKS_QhtaWIA
George Wassouf

George Wassouf
George Wassouf (arab. جورج وسوف‎; s. 23. joulukuuta 1961) on syyrialainen laulaja. Hän syntyi Kafrounissa kristittyyn kotiin ja muutti varhaisella iällä perheineen Beirutiin, Libanoniin.
Wassoufin varhaisimpia hittejä oli "El-Hawa Sultan". Laulaja on tätä nykyä arabimaailman kuunnelluimpia artisteja, ja hänet tunnetaan laajalti maailmanmusiikkipiireissä myös sen ulkopuolella.
Aiheesta muualla

Viralliset sivut (Arkistoitu – Internet Archive) (englanniksi)
Gers

Gers on departementti Ranskan lounaisosassa Oksitanian alueella. Se on saanut nimensä Gersjoesta. Vuonna 2006 siellä oli 181 374 asukasta. Departementin pääkaupunki on Auch. Gers on maanviljelysaluetta, jossa tuotetaan hanhenmaksaa ja metsäsieniä. Sijainti lähellä Espanjan rajaa on vaikuttanut kulttuuriin, varsinkin kun maatalouteen on tullut vierastyöläisiä.
Historia

Ranskan lounaisosaan rakennettiin vuosina 1250-1330 noin 350 bastidea. Niistä Gersiin rakennettiin 43: Aujan, Aurimont, Barcelonne du Gers, Barran, Bassoues, Beaucaire, Beaumarchés, Bretagne d'Armagnac, Castelnau-Barbarens, Cazaubon, Cologne, Fleurance, Fourcés, Gimont, La Bastide Saves, Lannepax, Larée, Lias d'Armagnac, Marciac, Marguestau, Masseube, Mauleon d'Armagnac, Mauvezin, Meilhan, Mielan, Miradoux, Mirande, Monclar, Monfort, Monguilhem, Montréal, Mourède, Ornezan, Pavie, Plaisance du Gers, Réjaumont, Saint-Clar, Saint-Sauvy, Seissan, Sère, Solomiac, Valence-sur-Baïse ja Villefranche d'Astarac.
Georgina Brayshaw

| Mitalit | Mitalit | Mitalit |  |
| --- | --- | --- | --- |
|  Georgina Brayshaw EM-kilpailuissa 2022. |  Georgina Brayshaw EM-kilpailuissa 2022. |  Georgina Brayshaw EM-kilpailuissa 2022. |  |
Maa:   Iso-Britannia
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | pariaironelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Belgrad 2023 | pariaironelonen |  |
|  Pronssia | Račice 2022 | pariaironelonen |  |
| EM-kilpailut  | EM-kilpailut  | EM-kilpailut  |  |
|  Kultaa | München 2022 | pariaironelonen |  |
|  Kultaa | Szeged 2024 | pariaironelonen |  |
|  Pronssia | Bled 2023 | pariaironelonen |  |
Georgina Brayshaw (s. 14. lokakuuta 1993) on brittiläinen soutaja. Hän voitti pariaironelosessa maailmanmestaruuden Belgradissa 2023 ja olympiakultaa Pariisissa 2024. Molemmissa voittoisissa venekunnissa soutivat Brayshaw'n lisäksi Lauren Henry, Hannah Scott ja Lola Anderson.
Brayshaw voitti vuonna 2022 pariaironelossa Euroopan-mestaruuden Jessica Leydenin, Lola Andersonin ja Lucy Gloverin kanssa. Saman vuoden MM-kilpailuissa venekunta saavutti pronssia. Vuonna 2023 Brayshaw, Glover, Lauren Henry ja Hannah Scott saavuttivat pariaironelosessa EM-pronssia. Saman vuoden MM-kilpailuissa Gloverin tilalla souti Lola Anderson ja nelikko voitti kultaa 0,67 sekunnin erolla Alankomaihin. EM-kilpailuissa 2024 he voittivat kultaa 1,83 sekunnin erolla Ukrainaan. Pariisin olympialaisissa 2024 he voittivat kultaa 0,15 sekunnin erolla Alankomaihin.
Fairlopin metroasema

Fairlop on Fairlopissa, Redbridgessä sijaitseva Lontoon metron asema Central Linellä. Se sijaitsee Oyster-vyöhykkeellä 4. Asema avattiin 1. toukokuuta 1930 Great Eastern Railwayn Newbury Park–Woodford-osuudelle. Haara yhdistettiin Lontoon metroon osana New Works Programme -ohjelmaa vuosina 1935-1945, jolloin siitä tuli osa Central Linen laajennusta itään.
Aiheesta muualla

Kuvia tai muita tiedostoja aiheesta Fairlopin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Hainaultin metroasema ▷ Woodfordin metroasema |  |  Central Line |  | Barkingsiden metroasema ▷ Ealing Broadway (en) / West Ruislipin asema (en) |
muokkaa wikidataa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fairlop tube station
Käännös suomeksi
Gertrude Baines

Gertrude Baines 115-vuotissyntymäpäivänään.
Gertrude Baines (6. huhtikuuta 1894 Shellman, Georgia, Yhdysvallat – 11. syyskuuta 2009 Los Angeles, Kalifornia, Yhdysvallat) oli kuollessaan maailman vanhin ihminen. Hän asui Kaliforniassa.
113-vuotiaana artriitista kärsinyt Baines ei kyennyt enää kävelemään, mutta saattoi yhä puhua ja syödä. Hänellä ei omien sanojensa mukaan ollut erityistä pitkän iän salaisuutta.
Baines meni naimisiin Sam Conleyn kanssa ja synnytti tyttären, joka kuoli lavantautiin 18-vuotiaana. Baines kykeni elämään omillaan 105-vuotiaaksi.
Maria de Jesusin kuoltua tammikuussa 2009 Bainesista tuli maailman vanhin elossa ollut ihminen. Bainesin kuoltua 115-vuotiaana titteli siirtyi japanilaiselle Kama Chinenille.
Facu Regalia

Facu Regalia.
Facundo ”Facu” Regalia (s. 23. marraskuuta 1991 Buenos Aires) on argentiinalainen moottoriurheilija. Hän muutti perheensä kanssa kahdeksanvuotiaana Madridiin, Espanjaan. Hän ajoi uransa alussa Espanjan lisenssillä, mutta vuodesta 2010 lähtien hän on edustanut Argentiinan lisenssiä.
Regalia aloitti karting-uransa vuonna 2006 ja ajoi siellä vuoteen 2007 saakka. Vuonna 2008 hän siirtyi Formula Racing -sarjaan. Samana vuonna hän ajoi Formula BMW -sarjassa, jossa hän sijoittui sarjan 16:nneksi. Vuonna 2009 hän jatkoi sarjassa sijoittuen sarjan kahdeksanneksi. Hän jatkoi vielä vuonna 2010 sijoittuen jälleen kahdeksanneksi. Vuonna 2011 Regalia ajoi Italian Formula 3 -sarjassa, jossa hän saavutti kaksi palkintokorokesijaa ja sijoittui loppupisteissä kymmenenneksi. Vuonna 2012 Regalia ajoi European F3 Open -sarjassa voittaen kolme kilpailua ja sijoittuen loppupisteissä neljänneksi. Hän ajoi myös kymmenen kilpailua Auto GP World Series -sarjassa sijoittuen sarjan seitsemänneksi sekä neljä kilpailua GP3-sarjassa saavuttamatta pisteitä.
Vuonna 2013 Regalia ajoi täyden kauden GP3-sarjassa ART -tallin kuljettajana. Hän ajoi paalulta voittoon Saksan viikonlopun ensimmäisessä kilpailussa. Toisen kilpailun hän joutui keskeyttämään auton teknisiin ongelmiin. Hän nousi kauden aikana mukaan sarjan mestaruustaisteluun ja johti sarjaa ennen kauden päätösviikonloppua. Lopulta Daniil Kvjat vei sarjan mestaruuden ja Regalia sijoittui sarjan toiseksi saavuttaen kuusi palkintokorokesijaa, yhden voiton, paalupaikan ja kisan nopeimman kierroksen. Vuonna 2014 Regalia siirtyi GP2-sarjaan Hilmer Motorsport -tallin kuljettajaksi. Hän ajoi vain kahdeksan kilpailua eikä saavuttanut yhtään pistettä. Vuonna 2015 Regalia teki paluun Auto GP -sarjaan.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Jenzer Motorsport | ESPFEA   | ESPSPR   | MONFEA   | MONSPR   | EURFEA   | EURSPR   | GBRFEA 14 | GBRSPR 12 | GERFEA   | GERSPR   |  |  |  |  |  |  | 0 | 27. |
| 2012 | Atech CRS Grand Prix |  |  |  |  |  |  |  |  |  |  | HUNFEA 18 | HUNSPR 18 | BELFEA   | BELSPR   | ITAFEA   | ITASPR   | 0 | 27. |
| 2013 | ART Grand Prix | ESPFEA 24† | ESPSPR 14 | VALFEA 2 | VALSPR 7 | GBRFEA 3 | GBRSPR 5 | GERFEA 1 | GERSPR Kesk. | HUNFEA 6 | HUNSPR 4 | BELFEA 3 | BELSPR 3 | ITAFEA 3 | ITASPR 4 | ABUFEA 15 | ABUSPR 16 | 138 | 2. |